Gurman: “Apples smart hub bliver årets vigtigste produkt”

Mark Gurman, en af de mest troværdige Apple-eksperter, har i sit nyhedsbrev Power On! kaldt Apples kommende smart hub for “det mest betydningsfulde nye Apple-produkt i 2025”. Enheden beskrives som en hybrid mellem en HomePod og en iPad med en syv-tommers skærm, der kan bruges til alt fra at styre dit smart home til FaceTime-samtaler.

Ifølge Gurman er der også store ambitioner for fremtidige versioner. Han nævner en high-end model, der kan være udstyret med en robotarm, så skærmen kan følge brugeren rundt i rummet – perfekt til videosamtaler eller til at vise opskrifter, mens du kokkererer.

“Dette er Apples første rigtige skridt mod at blive en central spiller i det smarte hjem,” siger Gurman og understreger, at den nye hub skal løfte Apple Home til samme niveau som Alexa og Google Assistant.

Rygterne peger desuden på, at enheden på sigt kan åbne døren til en mere avanceret og samtalebaseret Siri, der kan blive en endnu større del af dit hjem. Selvom der stadig mangler officielle detaljer fra Apple, er forventningerne tårnhøje.

Det er knapt fire år siden, at de første rygter om en Apple smart hub dukkede op. I alle årene har den været beskrevet som en HomePod-højttaler med skærm.

Gurman: “Apples smart hub bliver årets vigtigste produkt”